**Dr. Szentágothai János biológiaverseny**

**2020/21.**

**VERSENYFELHÍVÁS**

**A verseny kiírói:**

Bonyhádi Petőfi Sándor Evangélikus Gimnázium

Pécsi Tudományegyetem Általános Orvostudományi Kar

**A verseny célja:**

A meghirdetett verseny megmérettetési lehetőséget kínál azoknak a tanulóknak, akik különösen az embertan és a biokémia iránt érdeklődnek. Versenyünk egyben tisztelgés Szentágothai János professzor úr emléke előtt.

**A meghívott diákok köre:**

Versenyünket a biológia iránt különösen érdeklődő **középiskolai tanulóknak** hirdetjük, akik egyazon kategóriában indulhatnak, egyénileg.

**A verseny témakörei:**

**Első és második forduló:**

EMBERTAN:

- anatómia és élettan, egészségtan;

- *a légzőszervrendszer és az emésztőrendszer anatómiája, a hát- a mell- és a hasizmok - Donáth Tibor egykötetes Anatómiai atlasza alapján;*

BIOKÉMIA;

SEJTTAN és SZÖVETTAN;

MOLEKULÁRIS GENETIKA: az örökítő anyag, a génműködés szabályozása, replikáció, transzkripció, transzláció, a sejtciklus és a sejtosztódás típusai, mutációk;

*DR. SZENTÁGOTHAI JÁNOS élete és munkássága – a kiíró középiskola honlapján található szakirodalom alapján. HONLAPRA figyelni!*

**Ajánlott irodalom:**

Gál Béla: Biológia 11. (a kiírásra vonatkozó fejezetek) Mozaik Kiadó

Oláh Zsuzsanna: Biológia II. (a kiírásra vonatkozó fejezetek) Nemzeti Tankönyvkiadó

Dr. Berend Mihály, Gömöry András, Dr. Kiss János, Dr. Müllner Erzsébet, Dr. Tóth Géza: Biológia III. (a kiírásra vonatkozó fejezetek) Műszaki Kiadó

Dr. Berend Mihály, Gömöri András, Dr. Szerényi Gábor: Biológia IV. (a kiírásra vonatkozó fejezetek) Műszaki Kiadó

Kémia tankönyvek szerves kémia fejezetei

Donáth Tibor: Anatómia atlasz Medicina Kiadó

**A verseny ütemezése:**

**Jelentkezési határidő:** 2020. október 21. (szerda)

**I. (iskolai) forduló:** 2020. november 24. (kedd)

A feladatlapokat és a javítási útmutatókat a nevező iskolákba november 20-ig eljuttatjuk.

A feladatok megoldására szánt idő: 90 perc.

Az első forduló feladatainak javítása az iskolákban történik.

**A kijavított dolgozatok visszaküldési határideje (postai bélyegző):** december 3. (csütörtök).

**Visszajelzés:** A szervező középiskola a továbbjutókat (a kapcsolattartó tanáron keresztül) december 18-ig e-mail-ben értesíti. A továbbjutók névsora az iskolai honlapon is olvasható lesz.

**II. (döntő) forduló:** 2020. március 5-6. (péntek, szombat)

Az első nap délutánján a bonyhádi gimnáziumban elméleti feladatsort oldanak meg a továbbjutók, a második versenynapon a pécsi egyetemen gyakorlati feladatokkal birkóznak meg. Az eredményhirdetés a Pécsi Tudományegyetemen lesz.

**FIGYELEM:** Az aktuális járványhelyzet és a járványügyi intézkedések miatt elképzelhető a verseny időpontjainak átütemezése, esetleg a verseny törlése. Digitális formában nem kívánjuk a versenyt megtartani.

**Nevezés:**

Iskolánk honlapjáról ([www.PSEG.hu](http://www.PSEG.hu)) hamarosan letölthető lesz a nevezési lap. Ennek kitöltésével jelentkezhetnek az iskolák a versenyre a középiskolai versenyfelelős e-mail címén.

A nevezési díj összege: 1 000 Ft /fő. A befizetést átutalással kérjük rendezni!

**Iskolánk számlaszáma: OTP: 11746036-20027753**

**Fizetési lehetőség:**

1. Átutalással: 11746036-20027753 OTP számlaszámra **a kiküldött számla alapján**;
2. átutalással: az előbbi számlaszámra, *ha nem kér számlát*, ebben az esetben kérjük a befizetést igazoló dokumentum másolatát mellékelni!

**A számlaigényt kérjük jelezni** a jelentkezési lapon! A számlát a jelentkezés beérkezése után postázzuk, ennek alapján történik a befizetés.

**Versenyfelelősök:**

**Nagy Andrea – e-mail:** **manyokandi@gmail.****com, telefon: +36 74 451-719 a Bonyhádi Petőfi Sándor Gimnázium részéről;**

**Dr. Sétáló György – e-mail:** **gyorgy.setalo.jr@aok.pte.hu****, telefon: +36 72 536-216 a Pécsi Tudományegyetem Általános Orvostudományi Kar részéről.**